નવી દિલ્હી: મોદી સરકારના કેન્દ્રીય પ્રધાન વેંકૈયા નાયડુઅે અમેરિકી રાજદૂત રિચર્ડ વર્માનું નામ લીધા વગર પૂછ્યું છે કે અમેરિકાની કોઈ યુનિવર્સિટીમાં અોસામા બિન લાદેનનો શહીદ દિવસ ઊજવવામાં અાવશે તો તે કેટલી હદ સુધી ‘સહિષ્ણુ’ રહી શકશે. અા અઠવાડિયાની શરૂઅાતમાં વર્માઅે જેએનયુ મુદ્દે નવી દિલ્હી અને પટણામાં ટિપ્પણી તરીકે ફ્રી સ્પીચ ભારત અને અમેરિકાનો કેન્દ્રીય સિદ્ધાંત છે. સંસદ પર હુમલાના કેસમાં દોષી અફઝલ ગુરુની ડેથ એ‌િનવરસી પર જેએનયુમાં દેશ વિરોધી નારા લગાવવામાં અાવ્યાં. તેના પર નાયડુઅે ગુરુવારે લોકસભામાં કહ્યું હતું કે ભારત પોતાની યુનિવર્સિટીમાં અા પ્રકારની પ્રવૃત્તિઅો સહન નહીં કરી શકે અને પોતાના યુવાનોને વિદેશી વિચારધારા તેમજ વિદેશી તાકાતોથી પ્રભાવિત તત્ત્વો દ્વારા ખોટી દિશામાં લઈ જવાની પરવાનગી પણ નહીં અાપે.